Diari Oficial de la Generalitat Valenciana


Sumari del DOGV 4033, del 02-07-2001 (2001/6408)

DECRET 119/2001, de 26 de juny, del Govern Valencià, pel qual s'aprova el canvi de denominació del municipi de Benisoda per la forma en valencià de Benissoda.
--------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2001/06/26/119/dof/vci/html**

### Dades del document

Número de DOGV
:   4033

Data del DOGV
:   02-07-2001

Secció del DOGV
:   I. DISPOSICIONS GENERALS

Número del document
:   2001/6408


Data del document
:   26-06-2001

Organisme emissor
:   Conselleria de Justícia i Administracions Públiques

Tipus de document
:   Decret

Descriptors 

:   * Benissoda
    * municipi

DECRET 119/2001, de 26 de juny, del Govern Valencià, pel qual s'aprova el canvi de denominació del municipi de Benisoda per la forma en valencià de Benissoda. [2001/X6408]
  
L'Ajuntament de Benisoda, en sessió de 23 de novembre de 1998, va sol·licitar el canvi del nom actual del municipi per la forma tradicional en valencià de Benissoda.
  
La Direcció General d'Ordenació i Innovació Educativa i Política Lingüística, de la Conselleria de Cultura i Educació, considera correcta en valencià la grafia Benissoda.
  
La Llei 4/1983, de 23 de novembre, de la Generalitat Valenciana, d'Ús i Ensenyament del Valencià, disposa en l'article 15.1 que correspon al Govern Valencià determinar els noms oficials dels municipis de la Comunitat Valenciana.
  
Per tant, de conformitat amb l'expedient instruït per l'Ajuntament de Benisoda per a la modificació de la denominació actual del municipi per la forma tradicional en valencià de Benissoda, en què s'acredita el compliment de les prescripcions exigides en la legislació vigent, a proposta del conseller de Justícia i Administracions Públiques i prèvia deliberació del Govern Valencià, en la reunió del dia 26 de juny de 2001,
  
DECRETE
  
Article únic
  
El municipi de Benisoda, de la província de València, adoptarà la denominació tradicional en valencià de Benissoda. Les referències que a l'antic nom hagueren realitzat els òrgans de l'Estat i altres organismes públics s'entendran fetes, a partir de la publicació del present decret en el Boletín Oficial del Estado, a la nova denominació.
  
Contra el present decret, que posa fi a la via administrativa, escau interposar recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptat des de l'endemà de la seua publicació, de conformitat amb el que estableixen els articles 48, 109.c) i 107.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjudici que els interessats puguen exercir qualsevol altra via que estimen oportuna.
  
València, 26 de juny de 2001
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Justícia i Administracions Públiques,


Còpia Permalink ELI